איתן כהן (תסריטאי)

איתן כהן (באנגלית: Etan Cohen; נולד ב-14 במרץ 1974) הוא במאי קולנוע ותסריטאי אמריקאי-ישראלי.

ביוגרפיה 
כהן נולד בישראל וגדל ביישוב אפרת. בהמשך עברה משפחתו לארצות הברית והוא גדל בעיירה שרון במסצ'וסטס. סיים תואר בקולג' הרווארד שבאוניברסיטת הרווארד.

התסריטים הראשונים שלו שהופקו לסרט, היו עבור סדרת האנימציה של מייק ג'אדג', "ביוויס ובאטהד", בשנים 1995–1997. בסוף שנות ה-90 כתב גם עבור סדרת האנימציה "Recess" וקומדיית המצבים "It's Like, You Know...". הוא המשיך לכתוב עבור פרויקטים של ג'אג', בהם הסדרה "המלך היל" (2001-2005), והסרט "אידיוקרטיה: הטמטום שולט". לאחר מכן כתב פרק עבור סדרת האנימציה הפופולרית "אבא אמריקאי" (2006). ב-2008 כתב לצד בן סטילר וג'סטין ת'רו את התסריט לסרט הפעולה הקומי "רעם טרופי". באותה שנה כתב גם את התסריט לסרט "מדגסקר 2". ב-2012 היה שותף לכתיבת התסריט ל"גברים בשחור 3". בשנת 2015 ביים את סרטו הראשון "נראה אותך אסיר". בשנת 2018 כתב וביים את הסרט הקומי "הולמס & ווטסון". באפריל 2022 יצא סרט "לא רעים בכלל" בו היה שותף לכתיבה. כיום עובד על תסריט לסרט הקומי "Brothers" לצד מייקון בלייר; בו ישחקו ג'וש ברולין וגלן קלוז.

קישורים חיצוניים

במאי קולנוע יהודים אמריקאים
תסריטאי קולנוע יהודים אמריקאים
תסריטאי טלוויזיה יהודים אמריקאים
מהגרים מישראל לארצות הברית
בוגרי אוניברסיטת הרווארד
זוכי פרס פטל הזהב: במאים
אמריקאים שנולדו ב-1974
ישראלים שנולדו ב-1974